Willy Leow

Willy Leow (født 25. januar 1887 i Brandenburg an der Havel, død 3. oktober 1937 i Sovjetunionen) var en tysk håndverker og politiker (Kommunistische Partei Deutschlands) i det tyske keiserrike og Weimarrepublikken. Han flyktet til Sovjetunionen etter at Hitler kom til makten. 

Willy Leow gikk på folkeskolen i Berlin, og ble utdannet som håndverker ved Arbeiderhøgskolen i den samme byen. Frem til 1916 var han medlem av Sozialdemokratische Partei Deutschlands (SPD). I 1917 var han en av grunnleggerne av Spartakistforbundet, og samme år ble han medlem av Unabhängige Sozialdemokratische Partei Deutschlands.

I 1918 var Willy Leow en av grunnleggerne av Kommunistische Partei Deutschlands (KDP). I 1925 ble han nestformann i Roter Frontkämpferbund, og fra 1928 til 1933 var han innvalgt i Riksdagen til Weimarrepublikken.

Han flyktet fra Tyskland i 1933 og bosatte seg året etter i Sovjetunionen. I 1936 ble han arrestert under Stalins utrenskninger. Han ble anklaget for å vært med på å organisere en Trotskist-gruppe og ble det etterfølgende år dømt til døden og henrettet. Han ble "rehabilitert" i januar 1989 etter en ordre fra presidiet til Sovjetunionen.

Referanser 

Personer fra Brandenburg an der Havel
Tyske politikere
Tyske kommunister
Weimarrepublikken
Tyskere dømt for forbrytelser
Migranter fra Nazi-Tyskland
Henrettede tyskere
Personer henrettet ved skyting
Migranter til Sovjetunionen